Ameerika Ühendriikide 2010. aasta rahvaloendus

Ameerika Ühendriikide 2010. aasta rahvaloendus on seni viimane USA-s tehtud rahvaloendus.

Välja jagati 134 miljonit küsitluslehte ning neist saadi tagasi rekordilised 74%. Aprillist juulini külastasid loendajad neid paiku, kust küsitluslehtedele ei vastatud. Selleks kaasati 635 000 inimest.US Census Takers Attacked on the Job The National Ledger, 28. mai 2010 Tulemusi esitleti detsembri lõpus.What is the Census? census.gov

Võrreldes varasemate rahvaloendustega oli küsitlusleht lihtsam ja vähemate küsimustega.

Ameerika Ühendriikide rahvaarvuks 1. aprilli seisuga saadi 308 745 538. See tähendab, et alates 2000. aasta loendusest oli rahvastik kasvanud 9,7%.U.S. Census Bureau Announces 2010 Census Population Counts Apportionment Counts Delivered to President

Loendus läks maksma 13 miljardit dollarit ehk ligi 42 dollarit loendatava kohta. See on kaasa toonud kriitikat kulutuste suuruse osas. Alates 1970. aasta loendusest saati on iga järgmise loendusega maksumus kahekordistunud. Samuti on seda võrreldud teiste riikidega: näiteks Hiinas saadi hakkama 1 dollariga ja Indias 0,4 dollariga loendatava kohta.Costing the count The Economist, 2. juuni 2011

Rahvaloenduse tulemustest sõltus näiteks see, mitu valijameest saab iga osariik 2012. aasta Ameerika Ühendriikide presidendivalimistel.

 Viited 

 Välislingid 
 Koduleht

Kategooria:Rahvaloendused
Kategooria:2010
Kategooria:21. sajand Ameerika Ühendriikides